armvectores/hy_wikipedia_2023 huggingface dataset:
Ավետիս Բերբերյան (այլ կիրառումներ)

Ավետիս Բերբերյան կարող է վերաբերել՝

Ավետիս Անդրանիկի Բերբերյան - հայ կոմպոզիտոր։
Ավետիս Արսենի Բերբերյան - ՀՀ պետական գործիչ, ՀՀ Նախագահի օգնական։
Օկտետ

Օկտետ (իտալ․՝ ottetto, լատ.՝ octo - ութ)։ 

Ութ երաժշտա-կատարողներից (նվագողներ կամ երգիչներ) բաղկացած անսամբլ։ Որպես կատարողական կայուն կոլեկտիվ հազվադեպ է հանդիպում։ Սովորաբար կազմակերպվում է հատկապես տվյալ ստեղծագործությունը կատարելու համար։
Երաժշտական ստեղծագործություն ութ նվագարանի կամ ավելի հազվադեպ՝ ութ ձայնի համար (սովորաբար գործիքային նվագակցությամբ)։ Գործիքային օկտետները լինում են լարային, փողային։ Ավելի տարածված են խառը կազմի օկտետները։
Քիմիայում կարող է նշանակել ատոմների ստեղծած (կամ ատոմների ձգտումը ստեղծելու) ութնյակը, որը և՛ <<կայուն>> է, և՛ <<անթափանցելի>>։
Մշակութային Հայաստան

«Մշակութային Հայաստան», հեռուստանախագիծ «Երկիր Մեդիա» հեռուստաընկերության եթերում է 2011 թվականից։ Պատրաստվում է ՀՀ մշակույթի նախարարության հետ համատեղ։ «Մշակութային Հայաստան»-ի շրջանակներում շաբաթական երեք անգամ ներկայացվում են հայաստանյան մշակույթի կարևորագույն իրադարձությունները։ Հաղորդաշարն ունի մշտական հեռուստաէջեր՝ «Մշակութային հարցազրույց», «Դարձ առ գիրք», «Գրադարան», «Հոբելյան», «Մեր մեծերը», «Հիշում ենք...», «Փառատոն
Հաղորդման հեղինակը և ռեժիսորն է Վահագն Զաքարյանը


== Արտաքին հղում ==
Հաղորդաշարը «Երկիր Մեդիա» հեռուստաընկերության կայք-էջում
Ստարի Մայդան (այլ կիրառումներ)

Ստարի Մայդան, կարող է վերաբերել՝

Ստարի Մայդան - գյուղ, Ուկրաինայի Ժիտոմիրի մարզի Չեռվոնոարմեյսկի շրջանում
Ստարի Մայդան - գյուղ, Ուկրաինայի Խմելնիցկիի մարզի Դերաժնյայի շրջանում
Lift (երգ)

Lift, ֆիննական Poets of the Fall ալտերնատիվ ռոք խմբի սինգլը։ Այն հանդիսանում է երկրորդը, որ թողարկվել է խմբի դեբյուտային Signs of Life ձայնասկավառակից։ Սինգլը, որը թողարկվել է Ֆինլանդիայում 2004 թվականի սեպտեմբերի 9-ին, ներառում էր երգի վերնագրի երկու տարբերակներ, ինչպես նաև «The Beautiful Ones» էքսկլյուզիվ երգը հակառակ կողմում։ Սինգլը 8-րդ տեղն է զբաղեցրել Ֆինլանդիայի Top 40 սինգլների չարթում և պահպանել է դիրքը 11 շաբաթ շարունակ.:
Խմբի անդամներից մեկը՝ ստեղնաշարահար Մարկուս Կաարլոնենը, ստեղծել է երգի ռեմիքս տարբերակը՝ Lift (Dramadence Remix) անունով։ Այն հասանելի է բեռնման համար (MP3 կամ WAV ձևաչափով) միայն խմբի պաշտոնական կայքի գաղտնի էջում, ուր կարելի է հասնել լոգինի և ծածկաբառի շնորհիվ, որ տպագրված են «Signs of Life» բուկլետի վրա։


== Ստեղծագործությունների ցանկ ==
Lift (Radio Edit) (04:01)
Lift (Album Version) (05:13)
The Beautiful Ones (05:22)


== Առաջադրումներ ==


== Ծանոթագրություններ ==


== Արտաքին հղումներ ==
«Lift» երգի տեքստը (անգլ.)
"The Beautiful Ones" երգի բառերը (անգլ.)
Խմբի պաշտոնական կայքը (անգլ.)
"Lift" սինգլի պատմությունը (ռուս.)
Գրիգոր Մուրադյան (այլ կիրառումներ)

Գրիգոր Մուրադյան անվամբ հայտնի են մի քանի անձնավորություններ.

Գրիգոր Մուրադյան (Դօրիան) — հայ գրող, բանաստեղծ։
Գրիգոր Հարությունի Մուրադյան — հայ իրավաբան, ՀՀ պետական գործիչ։
Պյաելդա

Պյաելդա (էստ․՝ Päelda), գյուղ Էստոնիայի Սաարեմաա նահանգի Մուհու շրջանում։
2011 թվականի տվյալներով գյուղում բնակվում էր 12 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Պրոդյուսեր (հեռուստասերիալ)

Պրոդյուսեր (հանգըլ՝ 프로듀사, տառադարձում՝ Peurodyusa), 2015 թվականի հարավկորեական հեռուստասերիալ, որի գլխավոր դերերում նկարահանվել են Կիմ Սու Հյոնը, Չա Թհէ Հյոնը, Գոն Հյո Ջինը և IU- ը։ Եթեր է հեռարձակվել 2015 թվականի մայիսի 15-ից մինչև հունիսի 20-ը KBS2 հեռուստաալիքով։


== Դերերում ==
Կիմ Սու Հյոն - Պեկ Սըն Չան
Չա Թհէ Հյոն - Ջուն Մո
Գոն Հյո Ջին - Թակ Յե Ջին
IU - Սինդի


== Վարկանիշներ ==


== Ծանոթագրություններ ==


== Արտաքին հղումներ ==
Պաշտոնական կայք էջը (կոր.)
Պրոդյուսերը KBS World- ում
Պրոդյուսերը Hancinema- յում
Պիկ ժամ 3

«Պիկ ժամ 3» (անգլ.՝ Rush Hour 3), ռեժիսոր Բրեթ Ռետների ֆիլմերից, որի գլխավոր դերերը մարմնավորում են Քրիս Թաքերը, Ջեքի Չանը, Մաքս ֆոն Սյուդովը, Հիրոյուկի Սանադան, Իվան Աթալը, Յուկի Կուդոն, Նոեմի Լենուարը, Չժան Ցզինչուն, Ցի Ման, Դենա Այվին։
Լոս-անջելոսյան ոստիկան Ջեյմս Կարտերին աշխանքային կոպիտ սխալի պատճառով հիմա տվել են ճանապարհային ոստիականի պաշտոն։ Միևնույն ժամանակ հոնգոնգյան ոստիկան Լիին տվել են հատուկ առաջադրանք՝ պաշտպանել չինական դեսպան Հանին, որն ուղևորվում է Լոս-Անջելոս, որպեսզի ելույթ ունենա Համաշխարհային քրեական դատարանում։ Հանը մտադիր է մերկացնել Չինական Տրիադայի ինտրիգները, որը համարվում է աշխարհի ամենավտանգավոր քրեական սինդիկատը։ Իսկ Տրիդան անգործության մատնված չէ։ Նրանք վարձու մարդասպան են ուղարկում, որը պետք է մահափորձ իրականացնի ելույթի ժամանակ։ Լին ընկնում է հանցագործի հետևից, իսկ Կարտերն իմանալով դեսպանի վրա կատարված մահափորձի մասին, շտապում է Լիի մոտ, և բնականաբար ահագին խանգարում է նրան։


== Ծանոթագրություններ ==


== Արտաքին հղումներ ==
Պիկ ժամ 3(անգլ.) ֆիլմը Internet Movie Database կայքում
«Պիկ ժամ 3»(ռուս.) ֆիլմը ԿինոՊոիսկ կայքում։
Անոքսիա

Անոքսիա (հունարեն՝ άν - ժխտական մասնիկ + լատ.՝ oxygenium - թթվածին), թթվածին բացակայություն օրգանիզմում, առանձին օրգաններում, հյուսվածքներում և արյան մեջ (անոքսեմիա), նախկինում անոքսիա էր համարվում նաև հիպոքսիան։ Իսկական, ընդհանուր անոքսիան արագ վրա հասնող մահվան պատճառ է։
Ժան Վիլար

Ժան Վիլար (ֆր.՝ Jean Vilar, մարտի 25, 1912(1912-03-25)[…], Սետ, Էրո, Ֆրանսիա - մայիսի 28, 1971(1971-05-28)[…], Սետ, Էրո, Ֆրանսիա), ֆրանսիայի թատրոնի ռեժիսոր, դերասան։


== Կենսագրություն ==
1932 թվականից սովորել է Դյուլենի դպրոցում, հանդես եկել «Ատելյե» (Փարիզ) թատրոնում, ուր սկսել է ռեժիսորական գործունեությունը։ 1945-1951 թվականներին խաղացել է և պիեսներ բեմադրել Փարիզի տարբեր թատրոններում։ 1951-1963 թվականներին եղել է Ազգային ժողովի թատրոնի (Փարիզ) տնօրեն, դերասան և ռեժիսոր։ Վիլարը զարգացրել է ժողովրդական թատրոնի մասին Ռոլանի գաղափարները։ Այդ թատրոնի գործունեությունը խթանել է ժողովրդական թատրոններ ստեղծելու շարժմանը ամբողջ Ֆրանսիայում։ Վիլարը բեմադրել է գլխավորապես համաշխարհային դրամատուրգիայի դասական ստեղծագործություններ, բեմական կերպարներին հաղորդելով ժամանակակից սուր հնչողություն։ Բեմադրություններից են՝ Շեքսպիրի «Ռիչարդ II» (1947, կատարել է գլխավոր դերը), Բյուխների «Դանթոնի մահը» (1948, Ռոբեսպիեռ), Պիրանդելլոյի «Հենրիխ IV» (1950, գլխավոր դերը), Մոլիերի «Ագահը» (1952, Հարպագոն), Բրեխտի «Արթուրո Ուիի կարիերան» (1960, Ուի)։ 1947 թվականից անփոփոխ ղեկավարել է դրամատիկական արվեստի փառատոները Ավինյոնում։ 1946 թվականից նկարահանվել է կինոյում։


== Ծանոթագրություններ ==
Ղազախստանի գետեր

Ղազախստանում կա 85 022 գետ, որոնցից 84 694-ն ունեն մինչև 100 կմ երկարություն, 305-ը՝ մինչև 500 կմ, իսկ 23 գետ ունեն 500-1000 կմ երկարություն։ Գետային ցանցի խտությամբ (0,4-1,8 կմ/կմ²) առանձնանում են Ալթայի բարձրլեռնային շրջանները, Ժետիսուն և Իլե Ալատաուն։ Ամենաքիչ խտությունը Պրիարալեի ու Պրիկասպի ավազային անապատների տարածքում է (ավելի քիչ, քան 0,03 կմ/կմ²)։
Ղազախստանի գետերի մեծ մասը պատկանում են Կասպից ծովի ու Արալյան ծովի, Բալխաշ ու Թենգիզ լճերի ներքին փակ ավազաններին, և միայն Իրտիշ, Իշիմ ու Տոբոլ գետերն են հասնում մինչև Կարայի ծով։
Ղազախստանի տարածքը սովորաբար բաժանվում է 8 ջրատնտեսական ավազանների՝ Արալ-Սիրդարյայի ջրատնտեսական ավազան, Բալխաշ-Ալակոլի ջրատնտեսական ավազան, Իրտիշի ջրատնտեսական ավազան, Ուրալ-Կասպիական ջրատնտեսական ավազան, Իշիմի ջրատնտեսական ավազան, Նուրա-Սարիսուսի ջրատնտեսական ավազան, Շու-Տալասի ջրատնտեսական ավազան և Տոբոլ-Տորգայի ջրատնտեսական ավազան։


== Ղազախստանի խոշորագույն գետեր ==
Ղազախստանի տարածքով հոսում են 100-1000 մ³/վ ջրի ծախս ունեցող վեց, և 50-100 մ³/վ ջրի ծախս ունեցող 7 և 5-50 մ³/վ ջրի ծախս ունեցող 40 գետեր։


=== 1000 կիլոմետրից մեծ երկարություն ունեցող գետեր ===


=== 500 կիլոմետրից մեծ երկարություն ունեցող գետեր ===


== Ծանոթագրություններ ==


== Գրականություն ==
Стесин Л. Б., Мальцев С. Н. Голубые дороги. — Алма-Ата: Казахстан, 1983. — 112 с. — 12 000 экз.


== Արտաքին հղումներ ==
Ղազախստանի գետեր Archived 2006-12-06 at the Wayback Machine.
Курчум. Рассказ о путешествии по Курчуму(չաշխատող հղում)
Սանինո (գյուղ, Կոլոմենսկի շրջան)

Սանինո (ռուս.՝ Санино), գյուղ Ռուսաստանի Մոսկվայի մարզի Կոլոմենսկի շրջանի կազմում։
Բնակչությունը 2005 թվականին գրանցված տվյալներով կազմում էր 221 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆեդորկի (գյուղ, Վոլոչիսկի շրջան)

Անվան այլ կիրառումների համար տե՛ս՝ ՖեդորկիՖեդորկի (ուկրաիներեն՝ Федірки), գյուղ Ուկրաինայի Խմելնիցկիի մարզի Վոլոչիսկի շրջանում։
2001 թվականի տվյալներով Ֆեդորկի գյուղում բնակվում էր 563 մարդ։ Բնակավայրը զբաղեցնում է 2543 կմ² տարածք։ Բնակչության խտությունը կազմում էր 221,39 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կրիստինա Խոյնովսկայա Լիսկևիչ

Կրիստինա Խոյնովսկայա Լիսկևիչ (լեհ.՝ Krystyna Chojnowska-Liskiewicz; հուլիսի 15, 1936(1936-07-15), Վարշավա, Լեհաստանի Երկրորդ Հանրապետություն - հունիսի 12, 2021(2021-06-12), Գդանսկ, Pomeranian Voivodeship, Լեհաստան), լեհ առագաստանավորդուհի և ճարտարագետ-նավաշինարար։ Առաջին կինն է, որ առագաստանավով, միայնակ կատարել է շուրջերկրյա ճանապարհորդություն։


== Կենսագրություն ==
Կրիստինա Խոյնովսկայան ծնվել է 1936 թվականին Վարշավայում, իսկ Երկրորդ համաշխարհային պատերազմից հետո ընտանիքով տեղափոխվել է Լեհաստանի հյուսիս՝ Օստրուդա։ 1953 թվականից ապրել է Գդանսկում։ Սովորել է Գդանսկի պոլիտեխնիկական ինստիտուտում, իսկ ավարտելուց հետո նախագծող է աշխատել Գդանսկի նավաշինարանում։ Այնտեղ էլ ծանոթացել է ապագա ամուսնու հետ։
16 տարեկանից սկսել է զբաղվել առագաստային սպորտով։ 1960 թվականին դարձել է ղեկապետ, իսկ 1966 թվականին կապիտան և ստացել է առագաստանավ վարելու արտոնագիր։ Որպես կապիտան՝ Կրիստինան  կատարել է 21 օվկիանոսային և ծովային ճանապարհորդություն, որոնցից երեքը եղել է զուտ կանացի անձնակազմով։ Մի քանի ճանապարհորդություն կատարել է ամուսնու հետ, որը նույնպես զբաղվել է առագաստային սպորտով։
Կրիստինա Խոյնովսկայա Լիսկևիչը հայտնի է, որպես առաջին կին, որ առագաստանով միայնակ պտտվել է աշխարհի շուրջը։ Ճանապարհորդությունը սկսել է «Mazurek» առագաստանավով 1976 թվականի փետրվարի 28-ին Լաս Պալմաս դե Գրան Կանարիա քաղաքից։ Անցնելով Բարբադոսի Բրիջթաունով, Բալբոայով, Տանոխայեով և Թահիտիով նա հասել է Սիդնեյ և առագաստանավը կանգնեցրել վերանորոգման։ Ճանապահորդությունը շարունակելուց հետո Կրիստինան լուրջ հիվանդացել է։ Նրան Պորտլենդ Ռոուդսից օդանավով տեղափոխել են Կերնս։ Բոլոր դեպքերում նա շարունակել է ճանապարհորդությունը և 1977 թվականի դեկտեմբերի 2-ին  հասել է Մոզամբիկի նեղուց։ Արդյունքում՝ 401 օրվա ընթացքում անցել է 31,166 ծովային մղոն և 1978 թվականի ապրիլի 21-ին հասել է ճամփորդության վերջնակետին։ Նրա նվաճումը գրանցվել է Գինեսսի ռեկորդների գրքում։


== Գրականություն ==
Polnische Entdecker, Herausgeber: Polnisches Ministerium für Auswärtige Angelegenheiten, ISBN 83-89175-51-7, Seite 55 ff.


== Ծանոթագրություններ ==
Դիոսկորիդես

Պեդանիոս Դիոսկորիդես (լատ.՝ Pedanius Dioscorides Anazarbeus, հունարեն՝ հուն․՝ Πεδάνιος Διοσκορίδης) (ծնվել է մոտ մ.թ. 40 թվականին, Անարզաբայում (Կիլիկիա), վախճանվել է 90 թվականին), Հին հռոմեական դեղաբան, բժիշկ և բուսաբան, ծագումով՝ հույն։
Դիոսկորիդեսի հիմնական աշխատությունը՝ «De materia medica»-ն ժամանակակից բուսաբանական տերմինաբանության ամենահայտնի դասական աղբյուրն էր, որը 16 դարերի ընթացքում պահպանվեց որպես առաջատար դեղաբանական ձեռնարկ։ Հռոմի կայսր Ներոնի բանակում ծառայել է որպես բանակային վիրաբույժ, և բազմաթիվ արշավանքներում մասնակցելը առիթ է ընծայել Դիոսկորիդեսին՝ անձամբ և մոտից ծանոթանալ մի շարք երկրների բուսական աշխարհի հետ, ուսումնասիրել զանազան բույսերի առանձնահատկությունները, աշխարհագրական տարածումը, բուժական հատկանիշները։ «De materia medica»-ն պարունակում է մոտ 600 բույսերի բարձրորոկ նկարագրություն, այդ թվում՝ կանեփի, մոլախինդի և անանուխի։ Աշխատությունը գրված էր մոտ 77 թվականին, հինգ գրքերով, և ներառում է մոտավորապես հազար դեղամիջոցների անուններ։


== Աղբյուրներ ==
Encyclopaedia Britannica, Micropaedia, 15-th edition, Vol. III, Page 563
Փոխադրողը 3

«Փոխադրողը 3» (անգլ.՝ Transporter 3), քրեական մարտաֆիլմ, ռեժիսորը՝ Օլիվյե Մեգաթոն, հանդիսանում է «Փոխադրողը» և «Փոխադրողը 2» ֆիլմերի շարունակությունը։ Պրեմիերան կայացել է 2008 թվականի նոյեմբերի 26-ին (Ռուսաստանում 2008 թվականի նոյեմբերի 27-ին)։


== Սյուժե ==
Ֆրենկ Մարտինը որոշել է փոխել փոխադրողի մասնագիտությունը ավելի հանգիստ և միայնակ կյանքի հետ ֆրանսիական Ռիվյե քաղաքում։ Բայց նրա ծրագրերին վիճակված չէ ի կատար ածվել, որովհետև նրան է այցելում «Դելտա» ջոկատի նախկին զինվորական Իոնաս Ջոնսոնը։ Նա պատմում է, որ թափոնների վերամշակմամբ զբաղվող Ecocorp ընկերության պատվերով առևանգվել է Վալենտինան՝ Ուկրաինայի բնապահպանության նախարար Լեոնիդ Վասիլևի դուստրը, որպեսզի շորթման ճանապարհով պաշտոնական թույլատվություն ստանան Ուկրաինայի տարածքում թունավոր թափոնների վերամշակման համար։ Այժմ հերոսի խնդիրը Վալենտինային Եվրոպայի միջով տեղ հասցնելն է։ Ապահովելու համար առաջադրանքի կատարումը՝ Ջոնսոնը Ֆրենկին և Վալենտինային հագցնում է էլեկտրամագնիսական թևնոցներ, որոնք պայթում են այն դեպքու, երբ նրանց տերերը մեքենայից 25 մետր հեռանում են։
Ֆրենկի ճանապարհն անցնում է Բուդապեշտով, Բուխարեստով և ավարտվում է Օդեսայում։ Ֆրենկը ստիպված է լինում դիմակայել Ջոնսոնի մարդասպաններին։ Ֆրենկին օգնում է այս գործով զբաղվող տեսուչ Տարկոնին։ Ճանապարհորդության ընթացքում Ֆրենկը և իր ուղևորուհին ընդհանուր լեզու են գտնում ու մտերմանում։ Ֆրենկին հաջողվում է վերջին պահին ազատվել թևնոցներից, վերացնել Ջոնսոնին և փրկել Վալենտինային։


== Դերասանական կազմը ==


== Շահույթ ==
Առաջին հանգստյան օրերին հավաքել է 12 063 452 $ (7-րդ տեղ)։ 2008 թվականի նոյեմբերի 26-ից մինչև 2009 թվականի հունվարի 1-ը 2626 կինոթատրոններում է ցուցադրվել։ Այդ ընթացքում աշխարհում հավաքել է 108 979 549 $ (55-րդ տեղ տարվա արդյունքներով), որից 31 715 062 $ ԱՄՆ-ում (90-րդ տեղը տարվա արդյունքներով) և 77 264 487 $ աշխարհի մնացած երկրներում։ ԱՊՀ-ի երկրներում ֆիլմը ցուցադրվում էր 2008 թվականի նոյեմբերի 27-ից մինչև 2009 թվականի հունվարի 25-ը և հավաքել է 9 345 065 $։


== Ֆիլմի սաունդթրեքը ==
Տևողություն։ 1։04։42
Երգեր։

Alexandre Azaria - «Take Care Of Them»
Eve - «Set It On Fire»
Alexandre Azaria - «M T Room»
Alexandre Azaria - «Better Now, Darling»
Alexandre Azaria - «Back From The Grave»
Holly Golightly - «Wherever You Were»
Alexandre Azaria - «Home»
Alexandre Azaria - Drive Faster"
Tricky - «Hell Is Around The Corner»
Alexandre Azaria - «Landscape»
Alexandre Azaria - «Marseille»
Birdy Nam Nam - «Trans Boulogne Express»
Benjamin Theves - «Texas (Sebastian Remix)»
Alexandre Azaria - «Please To Meet You»
Alexandre Azaria - «Crazy Train»
Stooges - «I Wanna Be Your Dog»
Alexandre Azaria - «One More Time»


== Ծանոթագրություններ ==


== Արտաքին հղումներ ==
http://www.transporter3film.com  «Փոխադրողը 3» ֆիլմի. պաշտոնական կայք
«Փոխադրողը 3»(անգլ.) ֆիլմը Box Office Mojo  կայքում
Ֆիլմի կարծիք Archived 2011-07-02 at the Wayback Machine. Ռոջեր Էբերտ
Յաբլոնովկա (գյուղ, Նովոուկրաինկայի շրջան)

Անվան այլ կիրառումների համար տե՛ս՝ ՅաբլոնովկաՅաբլոնովկա (ուկրաիներեն՝ Яблунівка), գյուղ Ուկրաինայի Կիրովոգրադի մարզի Նովոուկրաինկայի շրջանում։
2001 թվականի տվյալներով Յաբլոնովկա գյուղում բնակվում էր 179 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(1633) Շիմեյ

(1633) Շիմեյ (անգլ.՝ Chimay), աստերոիդ աստերոիդների հիմնական գոտում։ Հայտնաբերվել է 1929 թվականի մարտի 3-ին Սիլվեն Արենի կողմից Ուքլում։
Միջին հեռավորությունը Արեգակից կազմում է 3,195393 ա. մ., առավելագույնը մոտենում է 2,7981 ա. մ. հեռավորության վրա և հեռանում 3,5927 ա. մ.։ Արեգակի շուրջ մեկ ամբողջական պտույտ է կատարում 2086,34 երկրային օրվա ընթացքում, իր ուղեծրով շարժվելով միջինում 0,172551 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,68° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1633) Շիմեյ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կրասնոսյոլկա (գյուղ, Բերշադի շրջան)

Անվան այլ կիրառումների համար տե՛ս՝ ԿրասնոսյոլկաԿրասնոսյոլկա (ուկրաիներեն՝ Красносілка), գյուղ Ուկրաինայի Վիննիցայի մարզի Բերշադի շրջանում։ Հիմնադրվել է 1670 թվականին։
2001 թվականի տվյալներով Կրասնոսյոլկա գյուղում բնակվում էր 1 978 մարդ։ Բնակավայրը զբաղեցնում է 1,96 կմ² տարածք։ Բնակչության խտությունը կազմում էր 100,92 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լանսարոտե

Լանսարոտե (իսպ.՝ Lanzarote), կղզի, որը մտնում է Կանարյան կղզիների կազմում։ Լանսարոտեն գտնվում է Լաս Պալմաս նահանգում։ Մակերեսը կազմում է 845,94 կմ², բնակչությունը՝  141 938 մարդ (2009): Կղզին բաժանվում է յոթ համայնքների, որոնցից առավել խիտ է բնակեցված Արրեսիֆեն՝ կղզու մայրաքաղաքը։
Կղզու անունը կապված է ջենովացի վաճառական Լանսելոտտո Մալոցելլոյի անվան հետ, ով այցելել է կղզի 14-րդ դարում ։


== Նկարագրություն ==
Լանսարոտեն Կանարյան կղզիների հյուսիսային և արևելյան խոշոր կղզիներից մեկն է։ Այն հայտնի է որպես «հուր ժայթքող լեռ»։
Կղզին գտնվում է Աֆրիկայի ափից 140 կմ հեռավորության վրա, իսկ Եվրոպա մայրցամաքից՝ 1000 կմ հեռավորության վրա։


== Հրաբուխներ ==
1730-1736 թվականներին կղզում ժայթքել են բազմաթիվ հրաբուխներ, ինչի հետևանքով կղզու մեկ երրորդը ծածկվել է անկենդան բազալտով և հրաբխային մոխրով։
Կղզու հյուսիս-արևելյան մասում, Կորոնա լեռան ստորոտին գտնվում է հրաբխային Կուևվա դե լոս Վերդես քարանձավը։


== Պատկերասրահ ==

		
		


== Ծանոթագրություններ ==


== Արտաքին հղումներ ==
Виноградники Лансароте Archived 2015-06-20 at the Wayback Machine. на ГеоМозаике
Ժան Ռենուար

Ժան Ռենուար (ֆր.՝ Jean Renoir, սեպտեմբերի 15, 1894(1894-09-15)[…], Փարիզի 18-րդ շրջան, Փարիզ - փետրվարի 12, 1979(1979-02-12)[…], Բևերլի Հիլզ, Լոս Անջելես շրջան, Կալիֆոռնիա, ԱՄՆ[…]), ֆրանսիացի կինոռեժիսոր, դերասան, պրոդյուսեր, սցենարիստ։
Նկարիչ Օ․ Ռենուարի որդին, դերասան Պիեռ Ռենուարի եղբայրը։
1924 թվականից աշխատել է կինոյում։ Առաջին ֆիլմերից են՝ «Ջրերի դուստրը» (1924 թ.), «Նանա» (1926 թ., ըստ Զոլայի), «Լուցկու փոքրիկ վաճառողուհին» (1928 թ., ըստ Անդերսենի)։ Հնչուն կինոնկարներից «Տոնի» (1934 թ.), «Պարոն Լանժի հանցագործությունը» (1935 թ.) և այլ ժապավեններ արտացոլել են աշխատավորների համերաշխության թեման, տվել ֆրանսիական հասարակական կյանքի ռեալիստական նկարագիրը։ Ռենուարը հարել է ժողովրդական ճակատի շարժմանը (1935-1938 թթ.), ղեկավարել ֆրանսիական կոմկուսի պատվերով արված «Կյանքը պատկանում է մեզ» (1936 թ.) կարճամետրաժ ֆիլմի ստեղծումը։ Ժողովրդական  ճակատի գաղափարներն արտացոլվել են Ռենուարի լավագույն՝ «Մեծ պատրանք» (1937 թ.) ֆիլմում։ Ստեղծել է նաև «Մարսելյեզ» (1938 թ.), «Հատակում» (1936 թ., ըստ Գորկու), «Մարդ գազանը» (1938 թ., ըստ Զոլայի), «Խաղի կանոնները» (1939 թ., արգելվել է երկրորդ համաշխարհային պատերազմի սկզբին) կինոնկարները։ Ֆրանսիայի կապիտուլյացիայից հետո ապրել է ԱՄՆ-ում։ 1952 թվականին վերադարձել է հայրենիք։ Ռենուարի 1950-ական թվականներին ֆիլմերը ներկայացնում են պատմական անցյալը («Դոկտոր Կորդելիեի կտակը», 1960 թ. և այլն)։ Ռենուարի 1930-ական թվականների ստեղծագործություններն ազդել են իտալական նեոռեալիզմի վրա։
Ռենուարի «Մեծ պատրանք» (1937) և «Խաղի կանոնները» (1939) ֆիլմերը ներառված են բոլոր ժամանակների ու ժողովուրդների լավագույն կինոնկարների ցանկում, իսկ ինքը՝ ռեժիսորը, Sight & Sound ամսագրի հարցումների համաձայն, չորրորդ տեղն է զբաղեցնում աշխարհի լավագույն կինոռոժիսորների ցուցակում։


== Ծանոթագրություններ ==
Երնջատափի պատմության և մշակույթի անշարժ հուշարձանների ցանկ (Արագածոտնի մարզ)

Այս հոդվածը ներկայացնում է Արագածոտնի մարզի Երնջատափ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 28 հուշարձան (11 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Քաբարակ Վահևունի

Քաբարակ Վահևունի (9-րդ դար - 9-րդ դար), հայ իշխան Արմինիա կուսակալությունում, Վահևունիների տոհմից։ 


== Կենսագրություն ==
852 թվականին Քաբարակ Վահևունին իր ազգակից Հրահատ Վահևունու հետ մասնակցում է Գուրգեն Արծրունու պատերազմին ընդդեմ Բուղայի։


== Ծանոթագրություններ ==
Նարեկ Թովմասյան

Նարեկ Վալենտինի Թովմասյան (նոյեմբերի 13, 1976(1976-11-13), Երևան, Հայկական ԽՍՀ, ԽՍՀՄ), հայ երաժշտագետ, արվեստագիտության թեկնածու (2002), Հայաստանի ժուռնալիստների միության (1997), Հայաստանի կոմպոզիտորների միության (2004) անդամ։ Վալենտին Թովմասյանի որդին է։


== Կենսագրություն ==
Նարեկ Թովմասյանը ծնվել է 1976 թվականի նոյեմբերի 13-ին հայ երաժշտագետ Վալենտին Թովմասյանի ընտանիքում։ Սովորել է Երևանի պետական կոնսերվատորիայի ջութակի (Կարպ Դոմբաևի դասարան), երաժշտագիտության (ավարտել է 1999 թվականին, Իրինա Տիգրանովայի դասարան) բաժիներում։ Սովորել է ասպիրանտուրայում, որն ավարտել է 2002 թվականին (ղեկ.՝ Ա. Սարյան)։ 2003 թվականին ավարտել է Զալցբուրգի Արվեստներիի կառավարման միջազգային ամառային ակադեմիան (Ավստրիա), 2004 թվականին՝ մշակութային քաղաքականության «Ամստերդամ-Մաաստրիխտ» ամառային համալսարանը (Նիդերլանդներ)։
1993–2000 թվականներին ելույթ է ունեցել ՀՀ հեռուստատեսության և ռադիոյի ջութակահարների անսամբլի կազմում։ 2001-2003 թվականներին եղել է Հայաստանի ֆիլհարմոնիկ նվագախմբի հասարակությանյան հետ կապերի և հրատարակչական աշխատողների բաժնի պետ, 2003-2005 թվականներին՝ Հայաստանի երաժշտական ընկերության երաժշտագետ-խորհրդատու, 2006 թվականից՝ Բրիտանական խորհրդի հայաստանյան մասնաճյուղի ծրագրերի ղեկավար, 2008-2016 թվականներին՝ «Բաց հասարակության ինստիտուտ» հիմնադրամի հայաստանյան մասնաճյուղի խորհրդատու։
Դասավանդել է Ցինցինատիի համալսարանում (Օհայո, ԱՄՆ), Կ. Մ. ֆոն Վեբեռի կոնսերվատորիայում (Դրեզդեն, Գերմանիա), Կովկասի ինստիտուտում, Երևանի թատրոնի և կինոյի պետական ինստիտուտում, Երևանի պետական կոնսերվատորիայում, Հայ-ռուսական (Սլավոնական) համալսարանում։
Հաշթ Բեհեշթ

Հաշթ Բեհեշթ (պարսկերեն՝ هشت‌ بهشت‎, բառ. «8 դրախտային ագիներ) — Սեֆյանների ժամանակաշրջանի պալատ Իրանի Սպահան քաղաքում։ Կառուցվել է 1696 թվականին Սուլեյման I-ի հրամանով։ Ժամանակին այս շինությունը եղել է ամենագեղեցիկն աշխարհում։ Կառույցն իր բազմաթիվ սենյակներով ունի ութանկյան տեսք։ Շինության ճարտարապետությունը Սպահանի ճարտարապետությունն է։
1977 թվականին պալատը մասնակիորեն վերականգնվել է։  Շինությունը գտնվում է  Իրանի մշակութային ժառանության կազմակերպության վերասկողության ներքո։ Հաշթ Բեհեշթ պալատը գտնվում է Սպահանի Նաղշե Ջահան հրապարակում` Ալի Ղափու պալատից քիչ հեռու։ Հսկայական այգին, որտեղ գտնվում է պալատը, ներկայումս վերածվել է հասարակական այգու։ Պալատն իրենից ներկայացնում է երկհարկ շինություն՝ գեղեցիկ կամարներով և բազմաթիվ  նաշխերով, որոնք նախագծվել են չորս բաժնում։ Շինության առաստաղը զարդարված է գիպսե գեղեցիկ զարդաքանդակներով։ Դրանք զարդարում են նաև գեղանկարները։ Երկրորդ հարկում շինության գեղեցկությունը բազմապատկվում է  գեղեցիկ կամարների  և փայտե վանդակավոր պատուհանների շնորհիվ։ Երկրորդ հարկի բազմաթիվ միջանցքները նույնպես գեղեցիկ զարդարված են։


== Պատմություն ==

Հաշթ Բեհեշթ պալատը  մի ժամանակ աշխարհի ամենագեղեցիկ պալատն էր։ Այն կառուցվել է Շահ Սուլեյման Սեֆևիի ժամանակ` Բլբուլի այգու մոտակայքում։ Լայնարձակ ու մեծ այգին, որում տեղակայված է այս պալատը, ժամանակին կազմել է Նաշխե ջահան այգու մի մասը, որը կառուցվել է Շահ Իսմայիլ I-ի օրոք։ Շահ Աբասի օրոք այն բաժանվել է մի քանի մասի։ Հաշթ Բեհեշթի այգում Շահ Աբաս երկրորդի և Սուլեյման I օրոք  ավելացվել են ծառեր։ Այգում գտնվում է ջրհոր, որը պատկանել է Շայ Սոլեյմանին։ Շահը մեծ ուշադրոթյուն է  դարձրել այգուն։ Պալատի առաստաղները նաշխազարդված են, բազմաթիվ զարդանախշերով, որոնք հատուկ են Սեֆյան ժամանակաշրջանի ճարտարապետական ոճին։ Պալատի անունը` Հաշթ Բեհեշթ, նշանակում է Ութ դրախտ կամ Ութ դրախտային այգիներ։


== Ճարտարապետություն ==

Պալատի կենտրոնական մասը բաղկացած է 4 ամառային նստավայրերից։ Պատշգամբը նայում է  դեպի հյուսիս։ Առաստաղը պատված է գեղեցիկ զարդանախշերով։ Առաջին հարկի սենյակները գտնվում ն շինության չորս անկյուններում, որտեղ կարելի է տեսնել նաև գեղանկարչության բազմաթիվ գեղեցիկ նմուշներ։ Սենյակներն ունեն գեղեցիկ պատուհաններ և  զարդանաշխերով պատված  գեղեցիկ առաստաղներ։ Այստեղ կան մի քանի սենյակներ ու միջանցքներ, որոնցից յուրաքանչյուրը զարդարված է յուրահատուկ զարդանաշխերով։ Որոշ սենյակներում կան փոքրիկ ջրավազաններ կամ բուխարիներ։ Պատերը ծածկված են հայելիներով։ Այն, ինչ կարևոր է այս շինության մեջ, ներդաշնակությունն է, որ գոյություն ունի դրա տարբեր բաժինների միջև։ Այս ներդաշնակությունը պատճառ է դարձել, որ շինությունն ունենալով բազմազանություն, միաժամանակ ունենա միասնական ճարտարապետություն։
Կառույցի զադանախշերը վերաբերոմ են Սեֆյանների ժամանակաշրջանին։ Դրանք շատ գեղեցիկ են և հիացմունք են պատճառում այցելուներին։ Իրանագետ Անդրե Գոդարն ասոմ է. "Հաշթ Բեհեշթ պալատն ունի մի սրահ, որը բաց է չորս կողմից և  չորս շինություն։ Եվ այս կառույցը  պահպանել է անցյալի գեղեկությունը":


== Աղբյուրներ ==
کاخ هشت بهشت
آشنایی با باغ هشت بهشت - اصفهان
Дворец Хашт-Бехешт
Տիլլիստե (Էստոնիայի շրջան)

Անվան այլ կիրառումների համար տե՛ս՝ Տիլլիստե (այլ կիրառումներ)Տիլլիստե շրջան (էստ․՝ Tõlliste vald), շրջան Էստոնիայի Վալգամաա նահանգում։ Շրջանի կենտրոնն է Լաատռե գյուղական ավանը։


== Բնակչություն ==
2010 թվականի տվյալներով շրջանում բնակվում էին 1800 մարդ։ Բնակչության խտությունը շրջանում կազմում էր 9,29 մարդ/կմ²։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Շրջանի վարչության պաշտոնական վեբ կայքը (էստոներեն)
Արտյոմ Մարկոսյան

Արտյոմ Արմենի Մարկոսյան (հունիսի 21, 1975(1975-06-21), Երևան, Հայկական ԽՍՀ, ԽՍՀՄ), հայ դերասան, սցենարիստ, հաղորդավար, ռեժիսոր, պրոդյուսեր։


== Կենսագրություն ==
Արտյոմ Մարկոսյանը ծնվել է 1975 թվականի հունիսի 21-ին, Երևանում։ 1997 թվականին ավարտել է Երևանի պետական համալսարանի միջազգային հարաբերությունների ֆակուլտետը։ 1992-1994 թվականներին եղել է ՈւՀԱ (КВН) թիմի անդամ և առաջատար մասնակիցներից մեկը։ 1997-1999 թվականներին ծառայել է ՀՀ զինված ուժերում։ 1999-2001 թվականներին աշխատել է Հայաստանի ազգային հեռուստաընկերությունում, որտեղ հեղինակել և վարել է «Զսպանակ» հաղորդումը։ 2001-2011 թվականներին աշխատել է «Արմենիա» հեռուստաընկերությունում։ Որպես հաղորդավար, դերասան, սցենարիստ հանդես է եկել մի շարք նախագծերում, հաղորդումներում` «Բեռնարդ շոու», «Կախարդական գիշերներ», «Բարև, ես եմ», «Ֆուրորե» և այլն։ 2011-2014 թվականներին աշխատել է Հայկական երկրորդ հեռուստաալիքում, որտեղ հեղինակել և վարել է «Երևանի գիշերներում», «Բարի լույս, Հայաստան», «Երկու տարբերակ», «Լավագույններից լավագույնը» նախագծերը։ «Русское радио»-ում հեղինակել և վարել է՝ «Է՞ս էիք ուզում» հաղորդումը, որն արժանացել է լավագուն հումորային հաղորդում մրցանակին։ Եղել է մի շարք պետական և մասնավոր միջոցառումների պրոդյուսերն ու բեմադրող ռեժիսորը։ 2011 թվականին Լոս Անջելեսում և 2012 թվականին Մոսկվայում արժանացել է «Արմենիան Քոմեդի» մրցանակաբաշխության մրցանակների` որպես «Լավագույն բազմաժանր դերասան» և «Լավագույն հումորային հաղորդում»։


== Թատերագրություն ==
«Մեկը վերևից» մոնոներկայացման հեղինակ (2017)։


== Ֆիլմագրություն ==
Որպես համահեղինակ, դերասան և սցենարիստ մասնակցել է «Վերջին կանգառ» (2000) և «7.5» (2008) հումորային ներկայացումներին։ Նկարահանվել է «Չգրված օրենք» (2002), «Նոր տարվա կինո» (2009) և «Վերջին մոհիկյանը» (2015) ֆիլմերում։


== Ծանոթագրություններ ==
Բիկաս

Բիկաս (պորտ.՝  Bicas), համայնք Բրազիլիայում՝ Մինաս Ժերայս նահանգի կազմում։ Գտնվում է Զոնա դա Մատայի հարավարևմտյան մասում։ Բնակչությունը կազմում է 13 942 մարդ՝ 2006 թվականի տվյալներով։ Գրավում է 139,538 կմ2 տարածք։ Բնակչության խտությունը կազմում է՝ 99,9 մարդ/կմ2։


== Պատմություն ==
Քաղաքը հիմնադրվել է 1923 թվականի դեկտեմբերի 17-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 54.608.940,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 4.070,74 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,799 (տվյալները ՄԱԿ-ի զարգացման ծրագրի)։
Նեմցովո (գյուղ, Սաֆոնովսկի շրջան)

Նեմցովո (ռուս.՝ Немцово), գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռոզովոե (այլ կիրառումներ)

Ռոզովոե, կարող է վերաբերել՝

Ռոզովոե - գյուղ, Ուկրաինայի Կիրովոգրադի մարզի Ալեքսանդրիայի շրջանում
Ռոզովոե - գյուղ, Ուկրաինայի Ղրիմի Ինքնավար Հանրապետության Բախչիսարայի շրջանում
Համաշխարհային բանկի գլխավոր տնտեսագետ

Համաշխարհային բանկի գլխավոր տնտեսագետ (ամբողջական անվանումը՝ Տնտեսագիտության զարգացման ավագ փոխնախագահ և գլխավոր տնտեսագետ), Համաշխարհային բանկի խմբի ավագ տնտեսագետ, ում խնդիրն է գլոբալ, տարածաշրջանային և երկրի մակարդակներում ինտելեկտուալ առաջնորդություն և ուղղորդում ապահովել բանկի ընդհանուր միջազգային զարգացման ռազմավարությանը և տնտեսական հետազոտությունների օրակարգին։ 
Որպես բանկի բարձրագույն ղեկավար թիմի անդամ՝ նա տնտեսական հարցերի վերաբերյալ խորհուրդներ է տալիս նախագահին և բանկի ղեկավարությանը։


== Համաշխարհային բանկի գլխավոր տնտեսագետների ցուցակ ==


== Ծանոթագրություններ ==
Տատարսկի Ուրյուշ

Տատարսկի Ուրյուշ (ռուս.՝ Татарский Урюш, բաշկիրերեն՝ Татар Үреше), գյուղ Ռուսաստանի Բաշկորտոստան հանրապետության Կարաիդելսկի շրջանի կազմում։
Բնակչությունը 2009 թվականին գրանցված տվյալներով կազմում էր 270 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բու՛ (ֆիլմ)

«Բու՛» (անգլ.՝ Boo), ամերիկյան սարսափ ֆիլմ՝ նկարահանված 2005 թվականին։ Կինոնկարի ռեժիսորն Էնթոնի Ֆերանտեն է։


== Սյուժեն ==
Տղաների և աղջիկների խումբը որոշում է Հելոուինն անցկացնել ինչ-որ հատուկ ձևով։ Դրա համար նրանք գնում են լքված հիվանդանոցի տարածք, որտեղ, ըստ լուրերի, ապրում են ամենաիսկական ուրվականները։ Ի թիվս այլոց, խմբի մեջ է ընդգրկված նաև Ջեսի անունով մի աղջիկ, որը մի քանի տարի առաջ կորցրել է իր մորը, և ավելին, ունի գերբնական ունակություններ։ Միևնույն ժամանակ, խմբի մեջ է նաև Ալանը, որը փնտրում է իր անհետ կորած քրոջը՝ Մեգին։ Խումբը բարձրանում է երրորդ հարկ, որը նախկինում ծառայում էր հոգեկան հիվանդների համար, իսկ հետո հայտնվում են թակարդում, որից դուրս գալու միակ ելքը բուժքրոջ ուրվականը գիտի։


== Դերերում ==


== Ճանաչում ==
«Սատուրն» կինոմրցանակ՝ որպես լավագույն DVD թողարկում։


== Ծանոթագրություններ ==


== Արտաքին հղումներ ==
«Բու՛» Allmovie կայքում (անգլ.)
Կալմիկովկա (Միլլերովսկի շրջան)

Կալմիկովկա (ռուս.՝ Калмыковка), գյուղ (խուտոր) Ռուսաստանի Դաշնության Ռոստովի մարզի Միլլերովսկի շրջանում։ Մտնում է Վոլոշինսկի գյուղական համայնքի կազմի մեջ։
Տիխտա (Տոմի վտակ)

Անվան այլ կիրառումների համար տե՛ս՝ Տիխտա (այլ կիրառումներ)Տիխտա (ռուս.՝ Тыхта), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Տոմ գետի ձախ ափին՝ 435 կմ հեռավորության վրա։ Գետի երկարությունը 13 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմը գտնվում է Նովոկուզնեցկ քաղաքից մինչև Կեմերովո քաղաք, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Համզագարակ

Համզագարակ, գյուղ Արևելյան Հայաստանում, Կարսի մարզի Կարսի գավառում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
The Bandito Tour

The Bandito Tour (Ոճավորված՝ THE BANDITØ TØUR) Twenty One Pilots երաժշտական դուետի վեցերորդ շրջագայությունը։


== Շոուներ ==


== Ծանոթագրություններ ==
Հովհաննես Թյույսուզյան

Հովհաննես Թյույսուզյան (1830, Ստամբուլ, Օսմանյան կայսրություն - 1898), հայ մշակութային գործիչ։
Ծնվել է Կ. Պոլսում, որտեղ ստացել է նախնական կրթությունը, ապա մեկնել Փարիզ, ստացել երկրագործական բարձրագույն ուսում։ 1855 թվականին աշխատակցել է ֆրանսիական մամուլին մասնագիտական հոդվածներով։ Վերադառնալով Կ. Պոլիս, 1857 թվականին հրատարակել է «Որթածաղիկ կամ քյուլլեմե» գիրքը։ Եղել է Ստ. Ոսկանի «Արևմուտք» թերթի հրատարակիչներից, մոտիկից կապված մշակութային կյանքին։


== Աղբյուրներ ==
Ֆրանս Էմիլ Սիլանպյա

Ֆրանս Էմիլ Սիլանպյա (սեպտեմբերի 16, 1888(1888-09-16)[…], Hämeenkyrö, Ֆինլանդիայի մեծ իշխանություն, Ռուսական կայսրություն - հունիսի 3, 1964(1964-06-03)[…], Հելսինկի, Ֆինլանդիա), ամենահայտնի ֆին գրողներից մեկը, 1939 թվականին դարձել է առաջին ֆին գրողը, ով ստացել է Գրականության Նոբելյան մրցանակ։ Մրցանակը ստացել է «իր երկրի գյուղացիության կյանքը խոր ըմբռնելու և սքանչելի արվեստի համար, որոնցով նա պատկերել է նրանց կյանքն ու կապը Բնության հետ»։


== Վաղ կյանք ==
Ֆրանս Էմիլ Սիլանպյան ծնվել է գյուղատնտեսությամբ զբաղվող ընտանիքում։ Չնայած աղքատությանը, ծնողները կարողացան նրան Տամպերեում դպրոց ուղարկել։ 1908 թվականին տեղափոխվեց Հելսինկի՝ բժշկություն սովորելու։ Այստեղ ծանոթացել է նկարիչներ Էրո Յարնեֆելտի և Պեկկա Հալոնենի, կոմպոզիտոր Յան Սիբելիուսի և հեղինակ Ահո Յուհանիի հետ։


== Կարիերա ==
Հինգ տարի անց՝ 1913 թվականին Սիլանպյան Հելսինկիից տեղափոխվում է իր գյուղ, ամուսնանում և սկսում է գրել։
Իր գործերում նա նկարագրում է հողի հետ միասին ապրող գյուղացի մարդկանց կյանքը։
Միջազգային ճանաչում է ստացել 1931 թվականին հրատարակված «Nuorena nukkunut» վեպով։
1939 թվականին «իր երկրի գյուղացիության կյանքը խոր ըմբռնելու և սքանչելի արվեստի համար, որոնցով նա պատկերել է նրանց կյանքն ու կապը Բնության հետ» ստացել է Գրականության Նոբելյան մրցանակ։
1941 թվականին Սիլանպյան բաժանվել է կնոջից։ Ալկոհոլիզմի և այլ հիվանդությունների պատճառով ստիպված բուժվել է հիվանդանոցում։ 1943 թվականին վերադարձել է վերադարձել է հանրային կյանք։ Իր ռադիոելույթները, հատկապես 1945-1963 թվականներին Սուրբ Ծննդյան նախօրեի ելույթները, մեծ ժողովրդականություն էին վայելում։
«(1446) Սիլանպա» աստերոիդը, որը 1938 թվականի հունվարի 26-ին հայտնաբերել է ֆին ֆիզիկոս և աստղագետ Իրյո Վյայսյալյաը, կոչվել է Սիլանպյաի անվամբ։


== Մահ ==
Սիլանպյան մահացել է 75 տարեկանում՝ 1964 թվականի հունիսի 3-ին, Հելսինկիում։


== Աշխատանքներ ==

Elämä ja aurinko (1916)
Ihmislapsia elämän saatossa (1917)
Hurskas kurjuus (1919)
Rakas isänmaani (1919)
Hiltu ja Ragnar (1923)
Enkelten suojatit (1923)
Omistani ja omilleni (1924)
Maan tasalta (1924)
Töllinmäki (1925)
Rippi (1928)
Kiitos hetkistä, Herra... (1930)
Nuorena nukkunut (1931)
Miehen tie (1932)
Virranpohjalta (1933)
Ihmiset suviyössä (1934)
Viidestoista (1936)
Elokuu (1941)
Ihmiselon ihanuus ja kurjuus (1945)


== Ծանոթագրություններ ==


== Արտաքին հղումներ ==
"The Game Behind Finland's First Nobel prize", article (in Swedish; based on documents in the Nobel Archive), first published in Svenska Dagbladet, 5 December 2009; later published in the Finnish daily newspaper Helsingin Sanomat.
Կաղապար:OL author
Գինափոս

Գինափոս, գյուղ Արևելյան Հայաստանում, Կարսի մարզում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Մենգելես

Մենգելես, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
(9232) Միրետի

(9232) Միրետի (անգլ.՝ Miretti), աստերոիդ աստերոիդների հիմնական գոտում։ Հայտնաբերվել է 1997 թվականի հունվարի 31-ին Վիտորիո Գորետիի կողմից Պիանորոյում։
Միջին հեռավորությունը Արեգակից կազմում է 2,158372 ա. մ., առավելագույնը մոտենում է 1,9583 ա. մ. հեռավորության վրա և հեռանում 2,3584 ա. մ.։ Արեգակի շուրջ մեկ ամբողջական պտույտ է կատարում 1158,21 երկրային օրվա ընթացքում, իր ուղեծրով շարժվելով միջինում 0,310824 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,32° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9232) Միրետի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Էգեաթաշ

Էգեաթաշ, լեռ Թուրքիայի Էրզրումի մարզում, Կարսի սարահարթում, Օլթիի շրջանում։ Բարձրությունը 2135 մ է։


== Ծանոթագրություններ ==
Սանտա Տերեզինիա (Մատու Գրոսու)

Անվան այլ կիրառումների համար տե՛ս՝ Սանտա Տերեզինիա (այլ կիրառումներ)Սանտա Տերեզինիա (պորտ.՝ Santa Terezinha), համայնք Բրազիլիայում՝ Մատու Գրոսու նահանգի կազմում։ Գտնվում է Մատու Գրոսու նահանգի հարավարևմտյան մասում։ Բնակչությունը կազմում է 8.460 մարդ՝ 2020 թվականի տվյալներով։ Գրավում է 6 450,838 կմ2 տարածք։ Բնակչության խտությունը կազմում է՝ 1,0 մարդ/կմ2։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 29.128.589,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 4.457,32 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,665 (տվյալները ՄԱԿ-ի զարգացման ծրագրի)։


== Ծանոթագրություններ ==
Լև Բիրմանիս

Լև Սեմյոնովիչ Բիռմանիս (օգոստոսի 13, 1936(1936-08-13), ԽՍՀՄ - հուլիսի 28, 2016(2016-07-28), Ռիգա, Լատվիա), խորհրդային և լատվիացի դերասան, Լատվիական ԽՍՀ Ժողովրդական արտիստ։


== Կենսագրություն ==
Լևի մայրը՝ տիկին Ազելիցկայան, Ռուսական ԽՖՍՀ-ի Ուլյանովսկ քաղաքից էր։ Նրա ընտանիքում խոսում էին երեք լեզվով՝  ռուսերեն, լատիշերեն և գերմաներեն։ Հաճախել է դպրոցական խմբակներ, դրամատիկական ստուդիայում գործող պիոներների պալատ և տիկնիկային ներկայացումների։ Ավարտել է Ռիգայի թիվ 13 ավագ դպրոցը։ Ունի երկու բարձրագույն կրթական որակավորում՝ թատերական և բանասիրական։ 1960-ից մինչև 2014 թվականները աշխատել է Ռիգայի Լատվիական տիկնիկային թատրոնում։ Մասնակցել է ավելի քան 80 ներկայացումների, համագործակցել Միխայիլ Չեխովի անվան Ռիգայի ռուսական թատրոնի հետ։ Նա խաղացել է Բալթյան ռազմական շրջանի ժողովրդական թատրոնում, Ադոլֆ Շապիրոյի երիտասարդական թատրոնում, ռուսական դրամայում, նկարահանվել է կինոնկարներում։ Լատիշերենից ռուսերեն է թարգմանել պիեսներ, եղել է երգի բառերի հեղինակ։ Ելույթ է ունեցել փոփ ծրագրերում, բեմադրել զանգվածային թատերական ներկայացումներ, ինչպես նաև ղեկավարել «Ալլեգրո» երիտասարդական սրճարանը։ Ընդունվել է լատվիական թատրոնի «Ոսկե ֆոնդ»։
Լև Բիռմանիսը մահացել է 2016 թվականի հուլիսի 28-ին Ռիգայում։ Թաղված է Ռայնիսի գերեզմանատանը։


== Պարգևներ և շքանշաններ ==
Լատվիական ԽՍՀ ժողովրդական արտիստ
5-րդ աստիճանի 3 աստղերի շքանշան, 2010
Լատվիայի հեղինակային իրավունքի գործակալության դափնեկիր։


== Թատերական գործունեություն ==


=== Լատվիական տիկնիկային թատրոն ===
«Աստվածային կատակերգություն» Իսիդոռա Շտոկա՝ հրեշտակ։

1996 թվական՝ «Սպիտակաձյունիկն ու յոթ թզուկները» Գրիմ եղբայրներ (ռեժիսոր՝ Մարիս Կարիստանս, Վալդիս Պավլովսկի)։
1998 թվական՝ «Ինչպես կորյունը գտավ ընկերոջը»՝  Վլադիմիր Լավշից, Իրինա Կիչանովա  (ռեժիսոր՝ Թինա Խերցբերգ), Կաստանտին ճագարն ու Պավել սոխակը։
2004 թվական՝ «Ձյունե թագուհի», Հ. Ք. Անդերսեն (ռեժիսոր՝ Մարիս Կարիստանս)։
2005 թվական՝ «Սպիտակաձյունիկի դպրոցը», Գեորգի Լանդաու (ռեժիսոր՝ Վալդիս Պավլովիչ)։


== ֆիլմագրություն ==
1957 թվական` «Բալթյան փառք»` ծովահեն
1992 թվական՝ «Կրկնակի»՝ աճուրդով զբաղվող մարդ
2008 թվական՝ «Միակ լուսանկար (Լատվիա)»
2014 թվական՝ «Ջիմլայ Ռուդի Ռալալա»


== Ծանոթագրություններ ==


== Արտաքին հղումներ ==
Բարմանիսը որպես ազգային արժեք// CHAS.LV, 2014
Lielā leļļinieka jubileja. 10.10.2006 Archived 2019-08-03 at the Wayback Machine. (լատիշերեն)Дед Мороз в новогоднем шоу и в жизни // журнал SKOLA+ (декабрь 2007, #12)(չաշխատող հղում)
Джон Биллингсли Internet Movie Database կայքում
Քալահան շրջան (Տեխաս)

Քալահան շրջան (անգլ.՝ Callahan County), ԱՄՆ Տեխաս նահանգի 254 վարչական միավորներից մեկը։ 2008 թվականին բնակչության թիվը կազմում էր 13533 մարդ։ ԱՄՆ վիճակագրության բյուրոյի համաձայն 2010 թվականին բնակչությունը կազմում էր 13 544 մարդ։ Շրջկենտրոնն է Բերդ բնակավայրը։


== Պատմություն ==
Քալահան շրջանը պաշտոնապես կազմավորվել է 1877 թվականին Բեխար, Բոսկի և Թրևիս շրջաններից։ Շրջանն իր անվանումը ստացել է տեխասյան հեղափոխության զինվոր Ջեյմս Քալահանի պատվին։


== Աշխարհագրություն ==
ԱՄՆ վիճակագրության բյուրոյի տվյալներով Քալահան շրջանի ընդհանուր մակերեսը կազմում է 2334 կմ², որից 2327 կմ²-ն զբաղեցնում է ցամաքը, իսկ 7 կմ²-ն կամ 0,29 %-ը՝ ջրային տարածքները։


=== Հարևան շրջաններ ===
Շաքելֆորդ շրջան (հյուսիս)
Իստլենդ շրջան (արևելք)
Բրաուն շրջան (հարավ-արևելք)
Քոլման շրջան (հարավ)
Թեյլոր շրջան (արևմուտք)
Ջոնս շրջան (հյուսիս-արևմուտք)


== Բնակչություն ==
Բնակչության թիվը 2000 թվականի դրությամբ կազմում էր 12 905 մարդ, 2010 թվականին՝ 13 544 մարդ։ Բնակչության խտությունը կազմում էր 6 մարդ/կմ²։ Ռասայական կազմը հետևյալն էր՝ սպիտակամորթներ - 12,065 (89,1 %), աֆրոամերիկացիներ – 135 (1,0 %), բնիկ ամերիկացիներ (հնդկացիներ) – 61, ասիացիներ – 56 (0,4 %), խաղաղօվկիանոսյան կղզիների բնակիչներ – 7, այլ ռասաների ներկայացուցիչներ – 10, երկու կամ ավելի ռասաների ներկայացուցիչներ – 185: Իսպանախոսները կամ լատինոամերիկացիները կազմում են բնակչության 7,6 %–ը (անկախ ռասայից)։
Բնակչության 76,2 %-ը 18 տարեկանից ցածր էին և 18,2 %-ը՝ 65 տարեկան և ավելի բարձր։
Բնակչության աճի դինամիկան ըստ տարեթվերի․


== Ծանոթագրություններ ==
Պեռլետո

Պեռլետո (իտալ․՝ Perletto), կոմունա Իտալիայում, Պիեմոնտ մարզի Կունեո գավառում։
Բնակչությունը կազմում է 331 (2008 թվականի տվյալներով)։ Բնակչության խտությունը 31 մարդ/կմ²։ Տարածքը՝ 10 կմ²։ Փոստային ինդեքս՝ 12070։ Հեռախոսային կոդ՝ 0173։
Բնակավայրի հովանավորն է համարվում սուրբ Վիկտոր Մավրը։ Տոնը նշվում է մայիսի 8-ին։


== Ժողովրդագրություն ==
Բնակչության թվաքանակի փոփոխությունները.


== Կումունայի վարչակազմ ==
Հոռախոսահամար՝ 0173 832127
Էլեկտրոնային հասցե՝ perletto@reteunitaria.piemonte.it
Գլխավոր կայք՝ http://www.comuneperletto.it/ Archived 2006-08-20 at the Wayback Machine.


== Արտաքին հղումներ ==
http://www.comuneperletto.it/ Archived 2006-08-20 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Զարուբեժե (գյուղ, Վյազեմսկի շրջան)

Զարուբեժե (ռուս.՝ Зарубежье), գյուղ Ռուսաստանի, Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պյուսկյունջիկ

Պյուսկյունջիկ, գյուղ պատմական Փոքր Հայքում, իսկ ապա Արևմտյան Հայաստանում, Սեբաստիայի վիլայեթի Եվդոկիայի գավառում։


== Պատմություն ==
Գյուղն ավերվել իսկ բնակիչները բնակիչները թուրքերի ձեռքով բռնությամբ տեղահանվել են 1915 թվականի Մեծ եղեռնի ժամանակ։


== Տնտեսություն ==
Բնակչության հիմնական զբաղմունքը անասնապահություն, երկրագործություն, արհեստներ։


== Կրթություն ==
Գյուղն ուներ վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Մարշալ Բաղրամյան (մետրոյի կայարան)

«Մարշալ Բաղրամյան» (նախկին անվանումը՝ «Սարալանջի»), Երևանի մետրոպոլիտենի կայարան, որը բացվել է 1981 թվականի մարտի 7-ին։ Կայարանը գտնվում է Երևանի Արաբկիր վարչական շրջանում և դուրս է գալիս Մարշալ Բաղրամյան պողոտա՝ ՀՀ վարչապետի նստավայրի, ՀՀ Ազգային ժողովի շենքի և Սիրահարների զբոսայգու հարևանությամբ։
Մինչև 1983 թվականը կայարանը կրել է «Սարալանջի» անվանումը։ 1983 թվականին անվանակոչվել է հայ մեծանուն զորահրամանատար, Խորհրդային Միության կրկնակի հերոս, ԽՍՀՄ մարշալ Հովհաննես Բաղրամյանի պատվին։
Կայարանի ճարտարապետներն են ՀԽՍՀ վաստակավոր ճարտարապետ Սպարտակ Կնտեղցյանը և ՀՀ վաստակավոր ճարտարապետ Ալբերտ Զուրաբյանը։ Կայարանի գլխավոր կոնստրուկտորն է Իլյա Մանուչարյանը։


== Պատկերասրահ ==

		
		
		
		
		


== Տես նաև ==
Երևանի մետրոպոլիտեն


== Ծանոթագրություններ ==


== Արտաքին հղումներ ==
Նյութ կայարանի մասին metroworld.ruz.net կայքում
Կորոպի (գետ)

Անվան այլ կիրառումների համար տե՛ս՝ Կորոպի (այլ կիրառումներ)Կորոպի (ռուս.՝ Короппи), գետ Ռուսաստանում, հոսում է Կարելական ինքնավար հանրապետությունում Մուեզերսկի շրջանում։ Թափվում է Տուլոս լիճ։ Գետի երկարությունը 4,6 կմ է, ավազանի տարածքը 325 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն պատկանում է Բալթիկ ծովի ավազանային շրջանին, գետի ջրատնտեսային տեղամասը՝ Կարելիի ավազան, Ֆինլանդիայի և ՌԴ սահմանին, գետի ենթաավազանը բացակայում է։ Պատկանում է Կարելիի ավազանային շրջանին, Բալթիկ ծովի ավազան։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01050000112102000010372
Հիդրոլոգիական ուսումնասիրությունների կոդը - 102001037
Ավազանի կոդը - 01.05.00.001
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մաժեկյայ

Մաժեկյայ (լիտ.՝ Mažeikiai), քաղաք Լիտվայի կենտրոնական մասում։ Հանդիսանում է Յոնավայի շրջանի վարչական կենտրոնը։


== Ծանոթագրություններ ==
(5143) Հերակլես

(5143) Հերակլես (անգլ.՝ Heracles), աստերոիդ ապոլոնի ընտանիքում։ Հայտնաբերվել է 1991 թվականի նոյեմբերի 7-ին Կարոլին Շումեյկերի կողմից Պալոմարում։
Միջին հեռավորությունը Արեգակից կազմում է 1,833531 ա. մ., առավելագույնը մոտենում է 0,4179 ա. մ. հեռավորության վրա և հեռանում 3,2492 ա. մ., իսկ Երկրի ուղեծրին Հերակլես աստերոիդը նվազագույնը մոտենում է 0,0587 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 906,84 երկրային օրվա ընթացքում, իր ուղեծրով շարժվելով միջինում 0,396983 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,03° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5143) Հերակլես աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գիոլու

Գիոլու (հուն․՝ Γιόλου), գյուղ Կիպրոսի Հանրապետության Պաֆոսի շրջանում։ Ըստ 2011 թվականի տվյալների՝ բնակչությունը կազմում է 737 մարդ։


== Ժողովրդագրություն ==


== Ծանոթագրություններ ==
Գնդակ (այլ կիրառումներ)

Գնդակ կարող է վերաբերել՝

Գնդակ - գնդաձև առաձգական մարզագույք։
Գնդակ - մարտական փամփուշտի գլխային, դուրս նետվող մասը։
Ռուբեն Գյանջեցյան

Վիքիպեդիայում կան հոդվածներ  Գյանջեցյան ազգանունով այլ մարդկանց մասին:Ռուբեն Մկրտչի Գյանջեցյան (օգոստոսի 30, 1885(1885-08-30), Շաքի, Ելիզավետպոլի նահանգ, Ռուսական կայսրություն - նոյեմբերի 23, 1954(1954-11-23), Երևան, Հայկական ԽՍՀ, ԽՍՀՄ), հայ թերապևտ։ Պրոֆեսոր (1935), ՀԽՍՀ գիտության վաստակավոր գործիչ (1941)։


== Կենսագրություն ==
Նախնական կրթությունն ստացել է Շուշիի ռեալական ուսումնարանում։ 1913 թվականին ավարտել է Մոնպելիեի (Ֆրանսիա) համալսարանի բժշկական ֆակուլտետը։ Վերադառնում է հայրենիք, աշխատում Բաքվի նավթահանքերի հիվանդանոցի  ներքին հիվանդությունների բաժանմունքում, ապա՝ հակախոլերային լազարեթում։ Այնուհետև նշանակվում է Անդրկովկասի երկաթգծի հարավային տեղամասի առողջապահության բաժանմունքի վարիչ։ Նրա անմիջական մասնակցությամբ հիմնադրվում է Ալեքսանդրապոլի երկաթգծի հիվանդանոցը։ Գյանջեցյանը գլխավորում է նրա ներքին հիվանդությունների բաժանմունքը։ Հետագայում տեղափոխվելով Թիֆլիս՝ աշխատել է երկաթգծի հիվանդանոցի թոքախտային բաժանմունքում և դիսպանսերում՝ վարիչի պաշտոնով։ Մասնագիտական խոր պատրաստություն է ստանում Լենինգրադի հակաթոքախտային ինստիտուտում ու դիսպանսերում (1923-1924): Կրկին աշխատել է Բաքվի երկաթգծի հիվանդանոցում։ Այնուհետև նշանակվել է ԼՂԻՄ առողջապահության բաժնի վարիչ։ 1933-1935 եղել է Երևանի բժշկական ինստիտուտի սանիտարական ֆակուլտետի թերապիայի, 1935-1954՝ հոսպիտալային թերապիայի ամբիոնների վարիչ։ 1938-1941 եղել է այդ ինստիտուտի գիտական և ուսումնական գծով տնօրենի տեղակալ, 1944-1945՝ տնօրեն։
Նրա գիտական աշխատությունները վերաբերվում են տուբերկուլոզի, մալարիայի, ստամոքս-աղիքային համակարգի հիվանդություններին։
Ընտրվել է ՀԽՍՀ գերագույն խորհրդի 1-ին, 2-րդ, 3-րդ գումարման պատգամավոր, պարգևատևվել է Կարմիր աստղի շքանշանով ու շատ մեդալներով։ Նրա անունով է կոչվել Դիլիջանի առաջին առողջարանը։


== Ծանոթագրություններ ==